Nadia de Santiago

**Nadia de Santiago Capell**, nada en Madrid o 3 de xaneiro de 1990, é unha actriz española coñecida tanto polo seu papel en *Las trece rosas* como polo de Asunción Muñoz en *Amar en tiempos revueltos*, a súa secuela *Amar es para siempre* e polo seu papel de Marga Suárez na exitosa serie de Netflix *Las chicas del cable*.

## Traxectoria 
Empezou a súa carreira como actriz moi nova participando en películas coma *Clara y Elena*, *La soledad era esto* e *El florido pensil*. Tamén nos seus comezos, presentou programas infantís tales coma *Aquatrix* (1999) e *El submarino Azul* (2000).

En 2002, conseguiu o seu primeiro papel regular na serie *Javier ya no vive solo* de Telecinco.

En 2009, incorporouse ao elenco da serie de Antena 3 *90-60-90, diario secreto de una adolescente*, onde interpretou a Luz. Ese mesmo ano tamén participou na primeira tempada da serie *La Señora* de Televisión Española. En 2010, incorporouse á sexta tempada da serie *Amar en tiempos revueltos*, de Televisión Española. Nela interpretou a Asunción Muñoz ata o final de dita serie, que foi cancelada pola súa baixa audiencia na sétima tempada. Porén, Nadia seguiu interpretando a Asunción Muñoz en *Amar es para siempre*, a continuación de *Amar en tiempos revueltos*, que se emitiu en Antena 3 ata a súa terceira tempada.

En 2011, estreouse a serie de suspense de Telecinco *Punta Escarlata*, onde foi membro do elenco xunto con Carles Francino e Antonio Hortelano. Tamén ese ano protagonizou a miniserie de Antena 3 *Sofía*, un biopic sobre a Raíña Sofía de España. Nadia interpretou a unha xove Sofía de Grecia xunto a Jorge Suquet e Emma Suárez, entre outros. En 2013, participou na miniserie de Telecinco *Niños Robados*, onde interpretou a Conchita, unha moza á que lle arrebatan o seu bebé nada máis dar a luz. Durante a súa participación en distintas series de televisión, Nadia tamén formou parte de diversos proxectos cinematográficos como *Ali* (2012) de Paco R. Baños, *Musarañas* (2014) de Juanfer Andrés e Estaban Roel e *Stop over in hell* (2016) de Víctor Matellano.

No ano 2016, actuou como personaxe episódica nas series de Televisión Española *El ministerio del tiempo* e *El Caso: Crónica de sucesos*.

En 2017, protagonizou a primeira tempada da serie de Netflix *Las chicas del cable* xunto a Blanca Suárez, Maggie Civantos e Ana Fernández entre outras. En maio de 2017 a plataforma anunciou a segunda tempada da serie estreada arredor de decembro de 2017 ao mesmo tempo que comunicou a renovación por unha terceira tempada na estrea de 2018. A serie concluíu coa entrega da súa cuarta entrega, e con ela deuse fin ás súas protagonistas.

En 2021, estreouse en Netflix *El tiempo que te doy*, unha serie conceptual de capítulos breves, que narra unha relación sentimenntal, na cal Nadia é a protagonista e creadora da serie. Os premios Feroz 2022, nomearon a obra á mellor serie dramática, e a mellor actriz principal (a propia Nadia de Santiago) e actor principal (Álvaro Cervantes).

## Filmografía 
### Series de televisión 
### Programas de televisión 
### Filmes 
### Curtametraxe 
### Teatro 
## Premios e nomeamentos 
### Premios Goya 
### Premios Feroz 
### Premios Forqué 
### Premios da Unión de Actores 
Gañadora da Biznaga de Prata á mellor actriz pola curtametraxe no Festival de Cinema de Málaga por Test (2008).

## Notas